કામેશ્વર ચૌપાલ

સુપ્રીમ કોર્ટે રામ મંદિર ટ્રસ્ટ બનાવવાની અંતિમ તારીખ 9 ફેબ્રુઆરી, 2020 નક્કી કરી હતી.

એ મુદ્દત પૂરી થાય એ પહેલાં જ વડા પ્રધાન નરેન્દ્ર મોદીએ મંદિરના નિર્માણ માટે સ્વાયત ટ્રસ્ટ બનાવવાની જાહેરાત બુધવારે સંસદમાં કરી હતી. 

વડા પ્રધાનની જાહેરાત બાદ કેન્દ્રીય ગૃહમંત્રી અમિત શાહે સંસદને જણાવ્યું હતું, "રામજન્મભૂમિ તીર્થ ટ્રસ્ટમાં 15 સભ્યો હશે, જેમાં એક સભ્ય હંમેશાં દલિત સમાજનો હશે. સામાજિક સંવાદિતાને મજબૂત કરનારો આવો અદભુત નિર્ણય લેવા બદલ હું વડા પ્રધાન મોદીને અભિનંદન આપું છું."

અમિત શાહે જે 15 ટ્રસ્ટીનાં નામ જણાવ્યાં હતાં, એ પૈકીના એક દલિત ટ્રસ્ટી બિહારના કામેશ્વર ચૌપાલ છે. 

કોણ છે કામેશ્વર ચૌપાલ?

કામેશ્વર ચૌપાલ બિહાર ભાજપના વરિષ્ઠ નેતા છે. તેમના નામની ચર્ચા થઈ રહી છે તેનું એક મોટું કારણ એ પણ છે કે તેઓ છેલ્લે 2014માં સુપૌલ લોકસભા બેઠક પરથી ભાજપના ઉમેદવાર તરીકે ચૂંટણી લડ્યા હતા. 

જોકે, કામેશ્વર ચૌપાલ ભાજપમાં જોડાયા એ પહેલાં રામજન્મભૂમિ આંદોલન સાથે જોડાયેલા હતા અને પછી વિશ્વ હિન્દુ પરિષદ (વી.એચ.પી.)ના બિહાર પ્રદેશના સંગઠન મહામંત્રી બન્યા હતા. 

અયોધ્યામાં રામમંદિરના શિલાન... બીજા 4000 અક્ષરો માટે લેખ ચાલુ રાખો:
્યાસનો કાર્યક્રમ 1989ની નવમી નવેમ્બરે યોજવામાં આવ્યો હતો, ત્યારે કામેશ્વર ચૌપાલનું નામ પહેલી વાર ચર્ચાનું કેન્દ્ર બન્યું હતું. 

દેશના અલગઅલગ વિસ્તારોમાંથી આવેલા હજારો સાધુ-સંતો તથા લાખો કારસેવકો એ કામમાં જોડાયા હતા. એ કાર્યક્રમમાં રામમંદિરનિર્માણ માટેની પહેલી ઈંટ કામેશ્વર પ્રસાદે જ મૂકી હતી. 

પહેલી ઈંટ શા માટે મૂકી?

બીબીસી સાથે વાત કરતાં કામેશ્વર ચૌપાલ કહે છે, "શિલાન્યાસના કાર્યક્રમ પહેલાં કુંભ મેળો યોજાયો હતો. એ મેળામાં સાધુ-સંતો તથા ધર્મગુરુઓએ સાથે મળીને નક્કી કર્યું હતું કે શિલાન્યાસ કોઈ દલિત વ્યક્તિના હાથે જ કરાવવામાં આવશે."

"એ કાર્યક્રમમાં હું કારસેવક તરીકે હાજર હતો જ. એ ઉપરાંત વી.એચ.પી.ના બિહાર પ્રદેશના સંગઠનના મંત્રી હોવાને નાતે પણ ઉપસ્થિત હતો. સંયોગવશ ધર્મગુરુઓએ તેમના નિર્ણય બાબતે વિચાર કરતાં મને પહેલી ઈંટ મૂકવા માટે આમંત્રણ આપ્યું હતું."

કામેશ્વર ચૌપાલ જણાવે છે, "તેઓ 1984માં વીએચપીમાં જોડાયા હતા. એ વર્ષે રામ મંદિરના નિર્માણ માટે વીએચપી દ્વારા દિલ્હીના વિજ્ઞાન ભવનમાં એક સંમેલનનું આયોજન કરવામાં આવ્યું હતું. તેમાં સેંકડો સંગઠનોના પ્રતિનિધિઓ અને ધર્મગુરુઓ સામેલ થયા હતા. એ સંમેલનમાં બિહાર તરફથી ભાગ લેવા ચૌપાલ પણ પહોંચ્યા હતા."

કામેશ્વર ચૌપાલ કહે છે, "રામમંદિરના નિર્માણ માટે લોકજાગૃતિ અભિયાન આદરવાનો નિર્ણય એ સંમેલનમાં લેવામાં આવ્યો હતો. એક સમિતિ રચવામાં આવી હતી અને ગોરક્ષા પીઠના તત્કાલીન પીઠાધિશ્વર મંહત કે. અવૈદ્યનાથ એ સમિતિના અધ્યક્ષ બન્યા હતા."

"જનજાગૃતિ અભિયાનની શરૂઆત મિથિલાંચલથી થઈ હતી. લોકોને એવો વિચાર આવ્યો હતો કે રામની શક્તિ સીતા છે. તેથી સીતાની જન્મભૂમિ જનકપુરથી રામના રથનો પ્રારંભ કરવો જોઈએ. આ કારણસર મિથિલાંચલથી અભિયાનનો પ્રારંભ થયો હતો."

"રામ જન્મભૂમિ સંઘર્ષ સમિતિ સમગ્ર દેશમાં લોકજાગૃતિના કાર્યક્રમોનું આયોજન કરતી હતી. પહેલો કાર્યક્રમ હતો રામ-જાનકી યાત્રા."

"એ યાત્રાનો પ્રભારી હું હતો અને એ યાત્રાના પરિણામસ્વરૂપે 1986ની પહેલી ફેબ્રુઆરીએ રામ જન્મભૂમિ પરનું તાળું ખુલ્યું હતું. અલબત, કોર્ટના આદેશ પછી તાળું ખોલવામાં આવ્યું હતું,પણ તેમાં અમારી યાત્રાનો બહુ પ્રભાવ પડ્યો હતો."

અડવાણીથી અલગ હતી વીએચપીની યાત્રા

રથયાત્રા દરમિયાન લાલકૃષ્ણ અડવાણી

રામ જન્મભૂમિ આંદોલનમાં લાલકૃષ્ણ અડવાણીની રથયાત્રાનો ઉલ્લેખ વારંવાર કરવામાં આવે છે.

એ રથયાત્રાને લાલુપ્રસાદ યાદવની તત્કાલીન બિહાર સરકારના આદેશ મુજબ...